PATVIRTINTA

Kauno miesto savivaldybės mero

2014 m. balandžio 4 d.

potvarkiu Nr. M-140

(Kauno miesto savivaldybės mero

2019 m. kovo 25 d.

potvarkio Nr. M-37

redakcija)

**METŲ GYDYTOJO VARDO TEIKIMO NUOSTATAI**

**I SKYRIUS**

**BENDROSIOS NUOSTATOS**

1. Metų gydytojo vardas (toliau – Vardas) suteikiamas sveikatos priežiūros įstaigų gydytojams už reikšmingus darbus miesto ir šalies sveikatos apsaugos srityje.

2. Vardo suteikimo tikslas – įvertinti miesto gydytojų veiklos rezultatus ir skatinti juos praktinei, mokslinei, novatoriškai veiklai.

3. Vardas suteikiamas vieną kartą kiekvienais metais Medicinos darbuotojų dienos proga.

4. Gali būti suteikiamos šios papildomos nominacijos:

4.1. už viso gyvenimo nuopelnus;

4.2. Metų jaunasis gydytojas;

4.3. Metų medicinos darbuotojas.

**II SKYRIUS**

**ATRANKOS KRITERIJAI**

5. Kandidatams, pretenduojantiems gauti Vardą, taikomas vienas iš šių kriterijų:

5.1. darbai sveikatos apsaugos srityje, prisidedantys prie miesto sveikatos politikos formavimo ir įgyvendinimo;

5.2. praktinė ar teorinė (mokslinė) medicininė veikla, patirties sklaida (straipsnių, metodinių priemonių, seminarų, paskaitų organizavimas ir rengimas, dalyvavimas miesto, šalies, tarptautiniuose projektuose, įvairiapusis dalijimasis žiniomis ir patirtimi su kolegomis ir kt.);

5.3. nuolatinis ir aktyvus dalyvavimas įgyvendinant įvairias programas ir projektus, socialines iniciatyvas asmens sveikatos priežiūros srityje;

5.4. aktyvus, inovatyvus, atsakingas darbas sveikatos priežiūros įstaigoje, dalyvavimas visuomeninėje veikloje, atstovavimas miestui šalyje ir užsienyje diegiant ligų diagnostikos, jų gydymo, profilaktikos, reabilitacijos ir kt. naujoves.

**III SKYRIUS**

**VARDO SUTEIKIMO TVARKA**

6. Kandidatūras Metų gydytojo vardui ir kitoms 4 punkte nurodytoms nominacijoms gali siūlyti sveikatos priežiūros įstaigų ir organizacijų atstovai, akademinės bendruomenės nariai.

7. Paraiškos suteikti Metų gydytojo vardą ir kitas 4 punkte nurodytas nominacijas (toliau – paraiškos) pateikiamos raštu Kauno miesto savivaldybės administracijos Sveikatos apsaugos skyriui (Laisvės al. 96, Kaunas, 6 langelis) ne vėliau kaip prieš 14 kalendorinių dienų iki apdovanojimų dienos. Už paraiškose nurodytų asmenų duomenų tikrumą atsako jas pateikusios organizacijos, institucijos, asmenys.

8. Paraiškoje nurodoma:

8.1. kandidato vardas, pavardė, gimimo metai, darbovietė ir pareigos;

8.2. kandidato praėjusių metų veiklos vertinimas pagal 5 punkte nurodytus kriterijus;

8.3. kandidato biografija;

8.4. kandidato nuopelnų aprašymas;

8.5. duomenys apie ankstesnius kandidato apdovanojimus;

8.6. kokiai nominacijai siūlomas kandidatas. Kandidatą galima siūlyti tik vienai nominacijai.

9. Paraiškas nagrinėja ir vertina Metų gydytojo vardo teikimo komisija ir teikia siūlymus Kauno miesto savivaldybės merui.

10. Metų gydytojo vardo ir kitų nominacijų suteikimas įforminamas Kauno miesto savivaldybės mero potvarkiu.

11. Metų gydytojui (kitų nominacijų gydytojams) gali būti įteikiami specialūs autoriniai darbai (kūriniai).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_